عسو أوباسلام

عسو أوباسلام (ⵄⵙⵓ ⵓⴱⴰⵙⵍⴰⵎ)، هو واحد لمقاوم مغريبي أمازيغي من لقبايل د آيت عطا، تولد ف 1890 ف قصر "تاغيا" ف لجنوب د تينغير. عسو أوباسلام كان متصوف و زعيم دكي بزاف و هادشي راجع للدور لقيادي ديال باه لي تاتر بيه بزاف.

ف 1919 تعين و هو مزال  صغير (29 سنة) شيخ د قبيلة " إيلم شان"، كان معروف على عسو أوباسلام لمحاربة ديالو للإستعمار الفرانساوي و كان الزعيم و القائد ديال المقاومة المغربية ف الجنوب الشرقي. عسو دخل ف بزاف ديال المعارك مع القوات ديال فرانسا. أشهر وحدة فيهم هيا لمعراكة د بوڭافر لي كانت ف 1933. ف ديك لمعراكة ربحو لمغاربا ب نتصار ساحق على لفرانساويين و خلات أوباسلام يتعرف ف لعالم كلو.

توفى لمقاوم لمغريبي عسو أوباسلام نهار 16 غشت 1960 من بعد واحد الصراع طويل معا لمرض ديال السكار، و تدفن ف لمقبرة لي تدفنو فيها ݣاع جدودو ف دوار تاغيا نيلمشان.وزارة الثقافة المغربية، "المقاومة في الجنوب الشرقي: سيرة عسو أوبسلام"، أرشيف 2019.

 الصغُر 
تولد عسو أوبسلام ف قبيلة آيت عطا. عاش طفولتو ف بيئة قاسية ف طقسها. بّاه كان زعيم محلي و شيخ معروف ف المجال الديني، و هو اللي أثر فيه بزاف و رباه على المبادئ الإسلامية والروح الوطنية.جريدة العلم، عدد خاص بالمقاومة المغربية، 17 يناير 2020.

من صغرو، تعلم القرآن و حفظو ف كتّاب القبيلة، وتعلم الفروسية واستعمال السلاح التقليدي.

 لقيادة لقبلية 
ف عام 1919، تعين عسو أوبسلام شيخ على قبيلة إيلمشان، و هو ف سن صغير ما زال ما كملش ثلاثين عام.موقع هسبريس، "عسو أوبسلام: الشيخ المقاوم الذي تحدى فرنسا"، 2021.

ف ذيك المرحلة، كانت فرانسا كاتحاول تبسط سيطرتها على الجنوب الشرقي، خصوصاً بعد حتلالها ل مراكش و وارزازات. ولكن عسو أوبسلام رفض بشكل قاطع التعاون مع سلطات الحماية، و بدا كايجمع القبائل و يحضّر ل مواجهة مباشرة. كان كيعتامد على نظام تحالفات قبلية صارم، كيجمع فيه آيت عطا و آيت مرغاد و آيت حديدو ضد أي توغل أجنبي.المعهد الملكي للثقافة الأمازيغية، مجلة تامازيغت، عدد 12، 2017.

 معركة بوڭافر (1933) 

فـ شهر فبراير 1933، دخل عسو أوبسلام التاريخ بعدما قاد معركة بوڭافر، وحدة من أقوى معارك المقاومة ف المغرب. فرانسا كانت مجهزة ب آلاف لعساكريا و ب المدافع و الطيّارات، ف حين ما كان عند عسو غير جوايه 1200 مقاوم أغلبهم فلاحين و كسّابا. ولايني بفضل معرفتو ب التضاريس و قدرتو على التخطيط العسكري، قدر يغفل لفرانسيس و يكبّدهم خسائر كبيرة.وكالة المغرب العربي للأنباء، "إحياء ذكرى معركة بوكافر"، 2022.

لمعراكة دامت كثر من ربعين يوم، تحت ظروف مناخية صعيبة بزاف ف جبال صاغرو. لفرانسيس ستعملو الڭاز و القرطاس الحي، ولكن آيت عطا بقاو تابتين ف مواقعهم. تسالات المعركة ب هدنة ماشي رسمية، بعد ما عتارفات فرانسا ب شجاعة المقاومين المغاربة و طلبات التفاوض.

 مصادر 

تصنيف:لمقاومة لمغريبية
تصنيف:بيوغرافيا د رجال
تصنيف:زيادة 1890
تصنيف:وفيات 1960
تصنيف:لقرن 20 ف لمغريب
تصنيف:سياسي مغريبي
تصنيف:لمغاربا د لقرن 19
تصنيف:لمغاربا د لقرن 20